Alistair Te Ariki Campbell
Store norske leksikon,Språk og litteratur,Litteratur i verden,Oseanias litteratur,New Zealands litteratur
Alistair Te Ariki Campbell var en newzealandsk dikter og romanforfatter av polynesisk avstamning. Han flyttet fra Cookøyene til New Zealand i 1933. Hans lyrikk utdyper følelser fremfor ideer, og han betegnes som den minst metafysiske av sitt lands poeter.
Campbells dikt har utgangspunkt i hans polynesiske opphav. De tidligste er tydeligere preget av den europeiske tradisjonen.I tillegg til dikt og romaner har han skrevet flere hørespill, blant annet The Homecoming (1964), som handler om en maori-forfatter som ergrer seg over sin status som «den andre», og hans best kjente, When the Bough Breaks (1970), som også ble oppført på scenen. Utvalgte diktsamlinger Sanctuary of Spirits (1963)  Kapiti: Selected Poems 1947–71 (1972)  Dreams, Yellow Lions (1975)  The Dark Lord of Savaiki (1980)  Soul Traps (1985)  Stone Rain: The Polynesian Strain (1992)  Maori Battalion: A Poetic Sequence (2001)  The Collected Poems of Alistair Te Ariki Campbell (2016)  Av prosaverk har han blant annet skrevet selvbiografien Island to Island (1984) og den mytisk-komiske romantrilogien The Frigate Bird (1989), Sidewinder (1991) og Tia (1992). Les mer i Store norske leksikon New Zealands litteratur Eksterne lenker Pacific arts in New Zealand. I Te ara - The Encyclopedia of New Zealand